Denne artikel er opdateret 20. august og væsentlige detaljer om mandens identitet er fjernet, efter manden er fundet død på Sjælland. Nordjyllands Politi beder på Twitter offentligheden om hjælp til at finde en mand, der er kørt fra sit hjem i Nordjylland omkring klokken 14.30 lørdag i nedtrykt sindstilstand. Han forlod sin bopæl i en blå Audi A4 på tyske plader. Hans bil er sidst set søndag aften omkring 20.30-tiden ved Køge. - Det er det sidste spor, vi har af hans bil. Derfor har vi også aktiveret vores kollegaer på Sjælland, men derudover ved vi ikke, hvor vi skal lede, siger vagtchef Bruno Brix fra Nordjyllands Politi. Har man oplysninger om manden, kan Nordjyllands Politi kontaktes på 114. Denne artikel er opdateret 20. august og væsentlige detaljer om mandens identitet er fjernet, efter manden er fundet død på Sjælland.

Opsummering:
Nordjyllands Politi mangler hjælp til at finde en mand, der er forsvundet i nedtrykt sindstilstand.